O‘zbekiston Respublikasi IIV davlat yo‘l harakati xavfsizligi xizmati texnika nazorati bo‘yicha yo‘riqnomaga o‘zgartirishlar kiritish to‘g‘risida

“Standartlashtirish to‘g‘risida”gi O‘zbekiston Respublikasining Qonuni (O‘zbekiston Respublikasi Oliy Kengashining Axborotnomasi, 1994-y., 2-son, 46-modda) va O‘zbekiston Respublikasi Vazirlar Mahkamasining 2003-yil 31-yanvardagi 54-son “Transport vositalarini majburiy texnik ko‘rikdan o‘tkazish tartibi to‘g‘risidagi nizomni tasdiqlash haqida”gi qaroriga (O‘zbekiston Respublikasi qonun hujjatlari to‘plami, 2003-y., 1-2-son, 17-modda) muvofiq buyuraman:
 1. O‘zbekiston Respublikasi ichki ishlar vazirining 2003-yil 2-maydagi 137-son buyrug‘i (ro‘yxat raqami 1252, 2003-yil 30-iyun) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2003-y., 12-son) bilan tasdiqlangan O‘zbekiston Respublikasi IIV davlat yo‘l harakati xavfsizligi xizmati texnika nazorati bo‘yicha yo‘riqnomaga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 2-banddagi “O‘zbekiston Respublikasining “Yo‘l harakati xavfsizligi to‘g‘risida”gi Qonuni” degan so‘zlar “Yo‘l harakati xavfsizligi to‘g‘risida”gi O‘zbekiston Respublikasining Qonuni (O‘zbekiston Respublikasi qonun hujjatlari to‘plami, 2013-y., 15-son, 197-modda)” degan so‘zlar bilan almashtirilsin.
 2. 3-bandning ikkinchi jumlasi quyidagi tahrirda bayon etilsin:
 “Ular o‘z vazifalarini bajarishda qonun hujjatlariga, shu jumladan mazkur Yo‘riqnoma, shuningdek O‘zbekiston Respublikasi Ichki ishlar vazirligining buyruq va ko‘rsatmalariga rioya etadi.”.
 3. 8-bandning “b” kichik bandidagi “qaroriga muvofiq” degan so‘zlar “qaroriga (O‘zbekiston Respublikasi qonun hujjatlari to‘plami, 2003-y., 1-2-son, 17-modda) muvofiq” degan so‘zlar bilan almashtirilsin.
 4. 15-bandda:
 ikkinchi xatboshidan “, texnik shartlar” degan so‘zlar chiqarib tashlansin;
 uchinchi xatboshi quyidagi tahrirda bayon etilsin:
 “transport vositalari, ularning butlovchi qismlari va qo‘shimcha uskunalarining (maxsus bolalar o‘rindig‘i, mototransport vositalari uchun shlemlar, bosh suyanchig‘i va shunga o‘xshash mahsulotlar) tashkilot standartlari.”.
 5. 16-banddagi “O‘zbekiston Respublikasi standart va me’yorlarga” degan so‘zlar “standartlashtirishga doir normativ hujjatlar” degan so‘zlar bilan almashtirilsin.
 6. 42-bandning “b” kichik bandi to‘rtinchi xatboshisidagi “qarori bilan” degan so‘zlar “qarori (O‘zbekiston Respublikasi Hukumati qarorlarining to‘plami, 2000-y., 12-son, 75-modda) bilan” degan so‘zlar bilan almashtirilsin.